გიოშქუმალარი მიოგამალეფი

გიოშქუმალარი მიოგამალეფი — მუსიკალური მიოგამალეფი, ნამუეფსჷთ ხეშ, კეტიშ ვარდა ბურთიშობური, დუდს ქეჩაგჷნოკირილი ჟირი შხუ ჯაშ მათირეობათ ვარდა ართბორჯულო მეგამათ ოსიმაფუანა. აკეთენა ქუაშ, დიხაჭაბუშ, ჯაშ, ტყებიშ, ბრინჯაოშ, ლინჯიშ დო ვარჩხილიშ მასალაშე. გიოშქუმალარი მიოგამალეფი ჟირნერი რე: გორკვიაფილი სიმაღალაშ სიმსიშ მაღვენი — ტიმპანეფი, ზარეფი, ქსილოფონი, ფლექსატონი, ტუბაფონი, ვიბრაფონი — დო მიოგამალეფი, ნამუეფსჷთ გორკვიაფილი სილაღალაშ სიმსი ვაუღჷნა — დაფი, დაფდაფი, თეფშეფი, ტამტამი, გონგი, სუმკუნთხუ, კასტანეტეფი, მარიმბა, დიპლიპიტო, დაირა დო დოლი. გიოშქუმალარი მიოგამალეფიშ უმენტაშობა საანსამბლო რე, გჷმირინუანა სიმფონიურ ორკესტრეფსჷთ. პარტიტურას იჭარუ ლინჯიშ მიოგამალეფს დო არფაშ შქას. საქორთუოს ჯვეშითჯვეშიშე გოფაჩილი რდჷ ბობღანი (დაფდაფი), დაირა (დაფი), დიპლიპიტო, დოლი, დუმბული, ლინი, სპილენძჭური, ტაბლაკი, ქოსი, წინწილა დო შხვა. ასე გოფაჩილი რე დაირა, დოლი, დიპლიპიტო. თე მიოგამალეფს უმენტაშო სხაპუეფიშ ოაკომპანემენტეთ გჷმირინუანა. გიოშქუმალარ მიოგამალეფს რიტმულ მიოგამალეფით უჯოხონა; თინეფიშ თარი დოშანაფა რე მუსიკალური ნაწარმეფიშ მეტრ-რიტმიშ გაკვანთირება, შხვადოშხვანერო წჷმორინაფა რე.

 ლიტერატურა 

კატეგორია:გიოშქუმალარი მიოგამალეფი